Шейх Салих Али Шейх былай деген: 'Атақты ғалым Мухаммад Нәсыруддин әл - Әлбәниден айрылғанымыз қасірет екеніне еш күмән жоқ, себебі бұл Ислам үмметіндегі ғалымдардың ғалымы, мухаддистерінің мухаддисі еді және Аллаһ Тағала ол кісі арқылы бұл дінді қорғап, Сүннетті таратты!' (Қараңыз: 'Кәукәбә мин әимәтил - худә' 252). Ал шейх әл - Әлбәнидің өзі былай деді: 'Жер бетінде бірде - бір ғалым қалмады, қазіргі кезде мен білетін бірнеше ғана ғалым қалды. Соның ішінде атақты ғалым - шейх 'Абдул - 'Азиз ибн Базды бен әйгілі ғалым - шейх Ибн 'Усәйминді айрықша атап өткім келіп тұр' ( Тыңдаңыз: 'Силсиләтул - худа уә - ннур'). Сонымен қатар, шейх әл - Әлбәниден шейх Муқбил мен әл - Мәдхали туралы сұраған кезде, былай деді: 'Олар Құран, Сүннетке және сәләфтардың жолына шақырушылар болып табылады, әрі олар осы дұрыс мәнһәжға қарсы шыққандармен соғысады, ал кімде - кім осы екеуіне қарсы келсе, онда екеуінің біреуі: я ол надан (жәһил), я болмаса, өз көңіл - қалауына еруші. Егер ол жәһил болса, оны үйрету керек, ал егер ол өз көңіл - қалауына еруші болса, оның жамандығынан Аллаһтан пана тілеу қажет және біз Аллаһтан ондай адамды тура жолға салуын немесе белін сындыруын сұраймыз' ( Тыңдаңыз: 'Силсилә худа уән - нур' №851). Шейх Ибн 'Усәйминнен шейх Муқбил туралы сұрағанда, ол былай деп жауап берді: 'Одан мен туралы сұрау керек' , ал 'Абдуллаһ ибн 'Усман шейх Ибн 'Усәйминнен «Сіз шейх Муқбил туралы жағымсыз сөздер айтты деген алып қашпа әңгімелер рас па, әлде өтірік пе?» деп сұрағанда, ол: 'Бұл өтірік, Аллаһпен ант етемін, шейх Муқбил имамдардың ішіндегі имам екеніне сенемін' (Тыңдаңыз: 'әл - Қаулюл - әмин фи раса'). Шейх Ахмад ән - Нәжми былай деген: 'Құрметті шейх Муқбил ибн Һәди, Аллаһ оны рақым етсін, сәләфтардың мәнһәжына ерген 'алим болып табылады, оның сәләфи екенін кітаптары мен шақыруларынан көруге болады. Муқбилдің шәкірттері де одан сәләфтардың мәнһәжын оқып - үйренді. Ол үнемі Аллаһ Тағаланың таухиді туралы бастап, ширкпен және оның түрлі көріністерімен күресті; Сүннеті таратып, бид`атшылармен шайқасты' (Қараңыз: 'Имам Муқбил' 16). Мухаммад Салих әл - Мунәжидтің айтуы бойынша, шейха Ибн 'Усәйминнен: 'Сізден кейін кімге жүгінейік?' - деп сұрады. Сонда шейх: 'Шейх 'Абдур - Рахман әл - Бәррак пен шейх Салих әл - Фәузанға' , - деп жауап берді. Шейха Салих әл - Фәузаннан: 'Құрметті шейх, қазіргі кезде көптеген адамдар дағуатпен айналысады, ал жастар нағыз ғалымдарды білгісі келеді, сіз кімге жүгінуге кеңес бересіз? Олардан пайда алып, сабақтарына барып, әрі кассеттерін тыңдауға, сондай - ақ мұсылман үмметінде туындаған бүліктерге байланысты кімге барып жүгінуді насихат етесіз?' - деп сұрады. Сонда шейх Аллаһқа қалай шақыру керек екенін, әрі Оған кімдер шақыру керек екенін өте көркем түрде түсіндіріп, әрі бүгінгі күні Тозақ есіктеріне шақыратын уағыздаушылардың көбейіп кеткенін айтып былай деді: 'Ғалымдардың ішінде біздің шейхіміз 'Абдул - 'Азиз Ибн Баз бар, сондай - ақ «Нурун 'алә дарб» бағдарламасында фәтуә беретін ғалымдар да бар. Сонымен бірге, бұл - шейх Мухаммад ибн Салих әл - 'Усәймин. Сонымен қатар, ғалымдардың ішінде - құрметті шейх 'Абдул - Мухсин әл - 'Аббәд, қадірлі шейх Раби' әл - Мәдхали, әрі шейх Салих әс - Сухайми, шейх Мухаммад Әмән әл - Жәмилер де бар. Бұл кісілер дағуат етуде ынталылық танытады, әрі дұрыс дағуатты саналы түрде бұрмалайтындар мен білмей бұрмалайтындарды жоққа шығарады. Осы ғалымдарды ұстану керек және олардың сабақтары мен кассеттерінен